**Effektiv isolering af fremtiden intelligente storby-bolig.**

Studerende fra DTU deltager i øjeblikket i sommerens internationale Solar Decathlon-konkurrence i Versailles, Frankrig med deres bud på fremtiden intelligente storby-bolig, som de har navngivet EMBRACE. ISOVER har sponsoreret projektet med markedets mest effektive isolering samt en ny intelligent klimamembran.

Solar Decathlon konkurrencens overordnede mål er at fremme forskning, udvikling, viden samt bæredygtighed, og DTU-teamet har blandt andet med støtte fra ISOVER skabt et projekt, der viser, hvordan man kan bygge billige, fleksible og energibesparende huse.

Den billigste energi er populært sagt den, man ikke bruger, og derfor har en del af målet været, at bygge et hus, der er så energieffektivt som muligt. Det har DTU blandt andet opnået ved at anvende ISOVER Vario Xtra, der er en intelligent klimamembran, som gør det nemt, at bygge lufttætte huse med et godt indeklima, samt ater huset er blevet isoleret med markedets mest effektive mineraluldsisolering, en ISOVER lambda 30, som netop er lanceret.

* Hele bæredygtighedstanken i projektet ligger rigtig godt i tråd med ISOVERs mål om at skabe bæredygtigt byggeri fra produktion, i transport, på byggepladsen, i boligen og til isoleringen igen returneres til genanvendelse. Det har derfor også været oplagt for ISOVER, at deltage i”EMBRACE” projektet, siger Salgs- og Marketingdirektør Klavs Eske

Udover materialer til byggeriet har ISOVER, der er en del af Saint-Gobain koncernen, også støttet EMBRACE med kompentencer og rådgivning, ligesom koncernen har ydet økonomisk støtte til projektet.

EMBRACE blev i foråret opført på DTU’s Campus i Lyngby og blev 22. maj åbnet af Klima-, Energi- og Bygningsminister Rasmus Helveg Petersen med deltagelse af blandt andet den franske ambassadør i Danmark François Zimerays.Når huset vender tilbage fra Versaille vil det blive opstillet på Universe Oplevelsespark i Nordborg på Als.